หุ้นนครหลวงฯ ตั้งโต๊ะซื้อก.ค.รายย่อยถือยาว
&nbsp;
18 ส.ค. 2554

โพสต์ทูเดย์ — ธนชาต เร่หาเงินตั้งโต๊ะซื้อหุ้นนครหลวงไทยจากรายย่อยได้เร็วสุดในเดือน ก.ค.
นายอนุวัติร์ เหลืองทวีกุล รองกรรมการผู้จัดการ ธนาคารธนชาต เปิดเผยว่า ธนาคารจะสามารถจัดทำคำเสนอซื้อหลักทรัพย์จากผู้ถือหุ้นรายย่อย (เทนเดอร์ออฟเฟอร์) ของธนาคารนครหลวงไทยได้เร็วที่สุดภายในเดือน ก.ค.นี้ เพื่อไม่ให้เกิดความสับสนกับผู้ถือหุ้น 
สำหรับวงเงินที่เตรียมไว้เพื่อทำเทนเดอร์ออฟเฟอร์จะตกประมาณ 3.4 หมื่นล้านบาท ภายใต้สมมติฐานว่าลูกค้ารายย่อยทั้ง 100% จะขายหุ้นทั้งหมด โดยหลังการควบรวมกิจการระหว่างธนชาตและนครหลวงไทยอาจต้องมีการชำระบัญชี 
“เราเร่งทุกวิถีทาง แต่ขนาดเร่งแล้วเร็วสุดก็คือ ก.ค. เพราะเราต้องชำระเงินค่าหุ้นให้กองทุนฟื้นฟูและพัฒนาระบบสถาบันการเงินในเดือน เม.ย.นี้ จึงต้องเร่งจ่ายเงินค่าซื้อหุ้นให้รายย่อยด้วย” นายอนุวัติร์ กล่าว 
สำหรับแหล่งที่มาของเงินนั้นจะออกหุ้นกู้ไม่มีระยะเวลา ซึ่งนับเป็นเงินกองทุนขั้นที่ 1 (ไฮบริดเทียร์วัน) 6,0007,000 ล้านบาท โดยจะขายแบบเฉพาะเจาะจงแก่ผู้ถือหุ้นรายใหญ่ 2 ราย ได้แก่ บริษัททุนธนชาต และโนวาสโกเทียแบงก์ แทนที่จะขายให้แก่นักลงทุนทั่วไป หลังจากนั้นจะออกหุ้นกู้อีก 6,000 ล้านบาท เพื่อเพิ่มเงินกองทุนขั้นที่ 2 โดยจะเป็นการเปิดขายแก่นักลงทุนทั่วไป ส่วนที่เหลือจะมาจากการเพิ่มทุนโดยการขายหุ้นสามัญให้แก่ผู้ถือหุ้นรายใหญ่ทั้งสองรายจะทำได้เร็ว เพราะได้ขอมติผู้ถือหุ้นไว้ตั้งแต่ปี 2552ปัจจุบัน เงินกองทุนของธนชาตมีอยู่ 14% กว่า แต่หลังจากเพิ่มทุน และชำระค่าเงินค่าหุ้นจะอยู่ที่ 12%ทั้งนี้ ธนาคารซื้อหุ้นนครหลวงไทยในราคา 32.5 บาทต่อหุ้น คาดว่าจะใช้เงินทั้งหมด 6.8 หมื่นล้านบาท